Titin

**Titin** – poznat i kao  **konektin** – je  protein  kojeg kod čovjeka kodira gen*TTN*. Titin je džinovski protein, dužine veće od 1 µm, koja funkcionira kao molekularna opruga koja je odgovorna za pasivnu elastičnost mišića, uz to što održava molekule miozina na mjestu. Sastoji se od 244 pojedinačno presavijenih domena proteina povezanih nestrukturiranim peptidnim sekvencama. Ovi domeni  se opružaju kada se protein proteže i ponovo se savijaju kada prestane napetost.

Titin je važan u kontrakciji prugastog mišićnog tkiva . Povezuje Z-linije sa M linijamq u sarkomerama. Protein doprinosi prenošenju sile na liniji Z i napetosti u mirovanju u regiji I pruge. Ograničava opseg pokreta sarkomera u napetosti, pridonoseći tako pasivnoj krutosti mišića. Varijacije u sekvenci titina između različitih vrsta mišića (npr. srčanog ili skeletnog) povezane su sa razlikama u mehaničkim svojstvima tih mišića.

Titin je treći najzastupljeniji protein u mišićima (nakon miozina i aktina), a odrasli čovjek sadrži otprilike 0,5&nbsp;kg titina.  Sa svojom dužinom od  ~27.000 do ~35.000 aminokiselina  (ovisno o izomorfnom  spoju), titin je najveći poznati protein.  Gen za titin sadrži najveći broj egzona (363) otkrivenih u bilo kojem jedinom genu, kao i najduži pojedinačni egzon (17.106 bp).

## Izoforme 
Brojne  izoforme  titina  formiraju se u različitim prugastim mišićnim tkivima kao rezultat alternativnog spajanja u rasponu od ~ 27.000 do ~ 36.000 aminokiselinskih ostataka u dužini. Izuzetak je mala srčana izoforma novex-3, ćija je dužina samo 5.604 aminokiselina. Sljedeća tabela navodi poznate titinske izoforme:

## Struktura
Titin je najveći poznati protein; njegova varijanta kod čovjeka sastoji se od 34.350  aminokiselina , pri čemu je molekularna težina zrele "kanonske" izoforme proteina približno 3.816.188,13 Da. Njegov mišji homolog je još veći i sadrži 35.213 aminokiselina sa molekulskom masom od 3.906.487,6 Da. Izoelektrična tačka mi je na 6,01.

Ima teorijski indeks nestabilnosti (II) od 42,41, klasificirajući protein kao nestabilan.

thumb|556x556px|Titinnski Ig domeni. a) Shematski dio sarkomere b) Struktura of Ig domena c) Topologija Ig domena.|alt=
Titinski protein smješten je između miozinskog debelog vlakna i Z diska. Titin se sastoji uglavnom od linearnog niza od dvije vrste modula, koji se također nazivaju domen proteina  (ukupno 244 kopije): tip I domen fibronektina tipa III (132 kopije) i tip II domen imunoglobulina (112 kopija).

Područje C-kraja sadrži i  domen serin kinaza, što je prije svega poznato po prilagođavanju mišića mehaničkom naprezanju.„Osetljiv je na rastezanje“ i pomaže u popravljanju prekomernog istezanja sarkomera. N-kraj (kraj Z-diska) sadrži "Z ponavljanje" koje prepoznaje Aktinin alfa 2.
thumb|900x900px|Proteinski domeni titinske A-pruge. **Bijele** pruge su domeni  **Fn3**, **crvene**  domeni **Ig**, **žute** su Fn3 domeni sa -AVNKYG- sekvencom, a **crni** je domen  protein kinaze .|alt=|center

Elastičnost PEVK regije ima i entropijski i entalpijski doprinos, a karakteriziraju je polimerna perzistentna dužina i modul rastezanja. Pri malom do umjerenom produženju PEVK-a,  elastičnost se može predstaviti standardnim modelom crvolikog lanca (WLC), modelom entropijske elastičnosti. Pri visokim produženjima PEVK, istezanje se može modelirati s modificiranim WLC,  koji uključuje entalpijskiu elastičnost. Razlika između elastičnosti niskog i visokog rastezanja je zbog elektrostatskog ukrućenja i hidrofobnih efekata.

## Funkcija 
thumb|370px|Model klizećih filamenata u mišićnoj kontrakciji. (Titin je označen gore desno.)
Titin je veliki i česti  protein prugastih mišića. Njegove primarne funkcije su stabiliziranje debelih niti, centriranje između tankih niti, sprečavanje prekomernog istezanja sarkomera i vraćanje sarkomera poput opruge nakon što se istežu. Regija Z-diska N-kraja i M-linija C-kraja vežu se na Z-liniju i M-liniju sarkomere, tako da jedan molekul titina proteže polovinu dužine sarkomera . Titin također sadrži vezna mesta za proteine povezane sa mišićima pa služi kao adhezivni obrazac za sklapanje kontraktilnih mašinerija u mišićnim ćelijama. Također je identificiran kao strukturni protein hromosoma. Značajna varijabilnost postoji u I-pugama, M-liniji i Z-diskovima u regionima titina. Promjenjivost u regiji I-pruga doprinosi razlikama u elastičnosti različitih titinskih izoformi i, prema tome, razlici elastičnosti različitih tipova mišića. Od mnogih identificiranih inačica titina, pet je opisano sa dostupnim cjelovitim informacijama o transkriptu.

Titin interaktivno djeluje sa mnogim  sarkomernim proteinima, uključujući:
*Regiju  Z linije: teletonin i alfa-aktinin
*Regija  pruge I: kalpain-3 i opskurin
* Regija M linije: miozin-vežući protein C, kalmodulin 1, CAPN3 i MURF1

## Reference 
## Dopunska literatura 
* 
* 
* 
* 
* 
* 
* 
* 
* 

## Vanjski linkovi 
* GeneReviews/NIH/NCBI/UW entry on Familial Hypertrophic Cardiomyopathy Overview
* GeneReviews/NCBI/NIH/UW entry on Udd Distal Myopathy, Tibial Muscular Dystrophy, Udd Myopathy
* GeneReviews/NIH/NCBI/UW entry on Salih Myopathy or Early-Onset Myopathy with Fatal Cardiomyopathy
* InterPro domain organization of titin

Kategorija:Proteini
Kategorija:Geni na hromosomu 2
Kategorija:EC 2.7.11
Kategorija:Mišićni sistem